
Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"
Izdoti saskaņā ar Zemesgrāmatu likuma 106.panta otro daļu
· Izdarīt Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" (Latvijas Vēstnesis, 2009, 175. nr.; 2013, 189., 230. nr.; 2015, 80., 218. nr.; 2016, 129. nr.; 2017, 168. nr.; 2018, 38., 78. nr.; 2020, 242. nr.; 2021, 69., 123A., 155., 243. nr.; 2022, 218A. nr.; 2023, 25. nr.; 2024, 111. nr.) šādus grozījumus:
· 1. Papildināt ar 14.1 punktu šādā redakcijā:
· "14.1 Valsts nodevu par ķīlas tiesību nostiprināšanu zemesgrāmatā, mainoties vismaz vienam kreditoram pārkreditācijas gadījumā vai refinansējot saistību pie tā paša kreditora, par jauno hipotēku, kuras darījums paredz iepriekšējās hipotēkas dzēšanu, nosaka 0,1 % apmērā no summas (euro), par kādu tiek palielināta jaunā aizdevuma līguma summa."
· 2. Izteikt 17.15. apakšpunktu šādā redakcijā:
· "17.15. valsts vai pašvaldība, ja saskaņā ar Civillikuma 416.panta pirmo daļu tai piekrīt bezmantinieka manta;".

